open-index/open-wikipedia-markdown huggingface dataset:
Sinlap (cráter)

**Sinlap** é un cráter da lúa Titán, un dos satélites de Saturno. Aínda que antes de imaxes obtidas por radar pola sonda Cassini, falábase deste accidente xeolóxico coma depresión circular xa que o cráter está parcialmente erosionado e as imaxes anteriores ó uso do radar pola sonda Cassini eran de pouca calidade.

Recibiría o nome de Sinlap, un espírito do pobo Jingpo., 1.300 m de profundidade e non posúe un cumio central. Sinlap é extremadamente brillante e posúe unha grande área de terreo brillante circundante, indicativo da súa formación mediante un cráter de impacto, mediante un cometa ou asteroide de gran velocidade que se estima que debería ter un tamaño entre 5-10 km. Este cráter (coma outros en Titán) asemellan estar parcialmente erosionados por unha mestura de axentes erosivos -area, metano ou parcialmente enchidos polo criovulcanismo-, a Cassini tamén albiscou o que poderían ser dunas de area, o que reafirmaría a erosión debida a area.

## Notas 
## Véxase tamén 
### Outros artigos 
* Cráter de impacto
* Lista dos accidentes xeolóxicos de Titán
Mosonmagyaróvár

**Mosonmagyaróvár** (en alemán, Ungarisch-Altenburg, en latín, Ad Flexum) é unha localidade do noroeste de Hungría, no condado de Győr-Moson-Sopron. A vila áchase próxima a fronteira con Eslovaquia e Austria e tiña unha poboación de 30,200 habitantes no 2004.

Mosonmagyaróvár é a unión das vilas de Magyaróvár e Moson (alemán: *Wieselburg*). A vila de Moson foi a capital orixinal do Condado de Moson no Reino de Hungría, mais a capitalidade trasladouse para Magyaróvár na Idade Media. As dúas vilas fusionáronse en 1939. Debido ao longo do seu nome é adoito referirse á vila como *Móvár* ou *Moson*.

## Véxase tamén
### Ligazóns externas
* Páxina oficial
* Fotografías de Mosonmagyaróvár
The Slip

***The Slip*** (tamén coñecido como ***Halo 27***) é o oitavo álbum de estudio da banda estadounidense de rock industrial Nine Inch Nails. O álbum foi editado gratuitamente o 5 de maio do 2008 como descarga dixital, e baixo unha licenza Creative Commons, na páxina oficial da banda. Dous meses máis tarde lanzouse unha versión física.

O álbum está dispoñible para a descarga en varios formatos, MP3, FLAC e MP4 sen perdas, ou WAV de alta calidade. Ademais, as descargas inclúen un arquivo PDF co libreto e os créditos.

## Listaxe de cancións
Campionato Mundial de Fórmula 1 de 1957

[miniatura|right|[Juan Manuel Fangio gañou o campionato mundial de pilotos de  nun Maserati 250F.]]
O **Campionato Mundial de Fórmula 1 de 1957** foi o oitavo campionato anual de Fórmula 1 organizado pola Fédération Internationale de l'Automobile (FIA). Con 8 Grandes Premios no calendario, deu comezo o 13 de xaneiro, e finalizou o 8 de setembro. Juan Manuel Fangio gañou o seu cuarto título consecutivo, o quinto da súa carreira.
 
## Resumo 
Fangio decidiu de novo cambiar de equipo, uníndose a Maserati antes do inicio da tempada. O equipo de Ferrari, con Peter Collins, Eugenio Castellotti e a volta de Mike Hawthorn, non gañou unha carreira. Castellotti e Alfonso de Portago morreron en accidentes, facendo deste ano un verdadeiro desastre para Ferrari.

O home ao que substitúe Fangio en Maserati, Stirling Moss, trasladouse a Vanwall, o equipo revelación. Entre Fangio e Moss gañaron todos os Grandes Premios da tempada, agás Indianápolis, catro vitorias de Fangio por tres de Moss.

Os puntos do campionato eran entregados ás 5 primeiras posicións (8, 6, 4, 3, 2). Ademais dábase 1 punto extra pola volta máis rápida. Para o campionato do mundo só contaban os mellores cinco resultados das oito carreiras. É preciso ter en conta que nos coches compartidos os puntos dividíanse en partes iguais entre os pilotos, sen importar cantas voltas dera cada condutor ao volante.

Ao final do ano anunciouse que Fangio non regresaría na seguinte tempada. Maserati tamén se retirou, alegando razóns económicas. Este foi tamén o último ano no que se outorgaron puntos para as unidades compartidas.

## Calendario de Grandes Premios 
## Equipos e pilotos 
miniatura|150px|Juan Manuel Fangio gañou o seu 5º e último campionato de pilotos, pilotando para o equipo oficial de Maserati

Os seguintes equipos e pilotos competiron no Campionato Mundial de Pilotos de . A lista non inclúe aqueles equipos que só participaron nas 500 Millas de Indianápolis.

* O fondo rosa sinala os equipos de F2 no Gran Premio de Alemaña

## Clasificación do Mundial de Construtores de 1957 
O primeiro Campionato de Construtores non foi disputado ata 1958.

## Clasificación do Mundial de Pilotos de 1957 
|valign="top"|

|}

* * Volta rápida (1 punto) 
* † Posición compartida entre os condutores do mesmo auto 
* Só os 5 mellores resultados contan para o Campionato. Os números sen paréntese son puntos do campionato, os números entre paréntese son puntuación total obtida.

## Notas 
## Véxase tamén 
### Ligazóns externas 
* 1957 World Championship images en www.f1-photo.com
Jordi Savall

**Jordi Savall i Bernadet**, nado en Igualada, en 1941, é un violagambista, director de orquestra e musicólogo catalán, especializado en música antiga.

## Traxectoria 
Jordi Savall comezou a estudar música aos seis anos na súa cidade natal, Igualada. En 1965 rematou os seus estudos superiores de música e violonchelo no Conservatorio de Barcelona.

En 1968 trasladouse a Suíza para ampliar a súa formación na Schola Cantorum Basiliensis, reivindicando un instrumento antigo case esquecido, a viola de gamba, e defendendo a importancia da música antiga da Península Ibérica. Neste centro foi discípulo do mestre August Wenzinger, a quen sucedeu en 1973.

En 1970 comezou unha exitosa carreira como intérprete de viola de gamba, da que é considerado pola crítica como un dos máis grandes intérpretes. Entre 1974 e 1989 fundou tres conxuntos, Hespèrion XX (1974, agora Hespèrion XXI), La Capella Reial de Catalunya (1987) e Le Concert des Nations (1989), con repertorios que van dende a Idade Media ao século XIX, mais sempre interpretados co máximo rigor histórico.

Dirixiu orquestras de prestixio coma a Orquestra Sinfónica da Fundación Calouste Gulbenkian, a Orquestra Camerata de Salzburgo, a Wiener Kammerorchester e a Philarmonia Baroque Orchestra de San Francisco.

### Recoñecementos e galardóns 
Durante máis de 25 anos de reivindicación da música antiga, Jordi Savall recibiu numerosas distincións: En 1988 foi nomeado «Officier de l'Ordre des Artes et des Lettres» polo Ministerio de Cultura de Francia. En 1990 recibiu a Creu de Sant Jordi da Generalitat de Cataluña. En 1998, o Ministerio de Cultura de España outorgoulle a Medalla de Ouro das Belas Artes, e dende 1999 é Membro de Honra da Konzerthaus de Viena. Tamén recibiu o Premio de Honra da Fundación Jaume I, e foi investido Doutor Honoris Causa pola Université Catholique de Louvain (Bélxica).

## Obra 
A súa discografía supera o centenar de gravacións en diferentes selos, polos cales recibiu máis de cincuenta premios internacionais. Dende 1998 edita os seus discos co seu selo propio, ALIA VOX.

O seu traballo tamén inclúe a música para películas, gañando un César (mellor música) en 1992 coa banda sonora de *Tous les matins du monde*, e resultando nomeado nos mesmos premios en 1998 pola partitura de *Marquise*.

:* 1991 - *Tous les matins du monde*, de Alain Corneau.
:* 1993 - *El Pájaro de la felicidad*, de Pilar Miró.
:* 1993 - *Jeanne la Pucelle I: Les batailles*, de Jacques Rivette.
:* 1994 - *Jeanne la Pucelle II: Les prisons*, de Jacques Rivette.
:* 1997 - *Hosszú alkony*, de Attila Janisch.
:* 1997 - *Marquise*, de Vera Belmont.
:* 1997 - *Secret defense*, de Jacques Rivette.

## Notas
Cinto de lume do Pacífico

miniatura|350px|dereita|Cinto de lume.
Chámase **cinto de lume do Pacífico**, **cinto de fogo do Pacífico**, ou **cinto circumpacífico** a unha zona do planeta caracterizada por concentrar algunhas das zonas de subdución máis importantes do mundo, o que ocasiona unha intensa actividade sísmica e volcánica.

Atópase nas beiras do océano Pacífico e inclúe países como Chile, o Perú, Ecuador, Colombia, Centroamérica (Panamá, Costa Rica, Nicaragua, Honduras, O Salvador e Guatemala) México, os Estados Unidos, Canadá, logo dobra á altura das Illas Aleutianas e baixa polas costas e illas de Rusia, China, Xapón, Taiwán, Filipinas, Indonesia, Australia e Nova Zelandia.

O leito do océano Pacífico fica sobre varias placas tectónicas, as cales están en permanente fricción e acumulan tensión. Cando esa tensión céibase, orixina tremores nos países do cinto. Ademais, a zona concentra actividade volcánica constante. Nesta zona as placas da codia terrestre afúndense a gran velocidade (varios centímetros por ano) e á vez acumulan enormes tensións que deben ceibarse en forma de sismos.

## Véxase tamén 
### Outros artigos 
* Tectónica de placas
Eduardo Nájera

**Eduardo Alonso Nájera Pérez**, nado o 11 de xullo de 1976 en Meoqui, Chihuahua, é un ex xogador profesional mexicano de baloncesto. Foi o segundo xogador mexicano en xogar na NBA. Durante a súa carreira, xogou para Dallas Mavericks, Golden State Warriors, Denver Nuggets, New Jersey Nets e Charlotte Bobcats. Cunha altura de 2,03 metros xogaba na posición de aleiro.

## Traxectoria deportiva 
### Universidade 
Nájera xogou ao baloncesto universitario estadounidense na Universidade de Oklahoma, en Norman, Oklahoma, de 1997 ao ano 2000, converténdose nunha das principais estrelas. Axudou a levar ao equipo a catro aparicións consecutivas nos torneos de NCAA durante a súa carreira universitaria. Declarándose posteriormente elixible no draft da NBA, sendo escollido polos Houston Rockets na segunda rolda e sendo inmediatamente traspasado a Dallas Mavericks. Terminou a súa carreira universitaria en Oklahoma terceiro en minutos xogados (3.856), cuarto en roubos (193), quinto en rebotes (910) e sexto en tiros bloqueados (89). 

### NBA 
Nájera xogou 40 partidos (4 de titular) para Dallas na súa primeira tempada na NBA. Durante a súa carreira na NBA foi varias veces cambiando de equipo, xogando dende a súa marcha de Dallas en 2004 nos Golden State Warriors, Denver Nuggets e New Jersey Nets. Finalmente o 11 de xaneiro de 2010 foi traspasado de volta aos Dallas Mavericks nun intercambio que enviaba a Nova Jersey a Kris Humphries e a Shawne Williams. No verán de 2010 foi traspasado aos Charlotte Bobcats

## Véxase tamén 
### Ligazóns externas 
* Perfil en NBA.com
* Estatísticas de Jason Kidd
Dream Team

[miniatura|175px|[David Robinson, membro do Dream Team no encontro ante Porto Rico durante os Xogos Olímpicos de 1992.]]
O **Dream Team** (do inglés: *equipo dos soños*) foi o alcume da selección nacional de baloncesto de Estados Unidos que gañou a medalla de ouro nos Xogos Olímpicos de 1992 en Barcelona contra Croacia. O novo regulamento permitiu a atletas profesionais competir nos Xogos Olímpicos por primeira vez, así a selección de baloncesto estadounidense podería estar formada por primeira vez tódalas estrelas da NBA. O Dream Team clasificárase para os Xogos tras conseguir unha marca de 6-0 no Torneo Masculino das Américas de Portland 1992.

## Barcelona 1992 
O Dream Team a medalla de ouro tras vencer de forma moi clara a todos os seus opoñentes (por unha media de 40 puntos en cada partido), conseguindo unha marca de 8-0. A final foi contra Croacia, gañando o equipo estadounidense por 117 a 85. Os membros deste equipo foron:

* Charles Barkley de Phoenix Suns
* Larry Bird de Boston Celtics
* Clyde Drexler de Portland Trail Blazers
* Patrick Ewing de New York Knicks
* Magic Johnson de Los Angeles Lakers
* Michael Jordan de Chicago Bulls
* Christian Laettner da Universidade de Duke
* Karl Malone de Utah Jazz
* Chris Mullin de Golden State Warriors
* Scottie Pippen de Chicago Bulls
* David Robinson de San Antonio Spurs
* John Stockton de Utah Jazz
:Adestrador: Chuck Daly de New Jersey Nets

Hakeem Olajuwon non puido ir por problemas de nacionalidade, cousa que arranxaron para os seguintes xogos. Shaquille O'Neal era o xogador de universidade favorito para ser incluído no equipo mais finalmente elixiron a Laettner. Moita xente especulou que se puido deber a querer incluír máis xogadores de raza branca nun equipo formado case exclusivamente por afroamericanos. Do mesmo xeito que Hakeem, Shaq foi aos seguintes xogos olímpicos.

## Despois de Barcelona 1992 
A partir dese momento os posteriores equipos olímpicos de baloncesto norteamericanos foron formados na súa maioría por xogadores destacados da NBA, aínda que nunca de tanto nivel como esta primeira vez. Nos Xogos Olímpicos de 1996 e 2000, os Dream Teams II e III conseguiron tamén a medalla de ouro. Con todo, o Dream Team IV fixo un mal papel nos Xogos Olímpicos de 2004 en Atenas, perdendo tres partidos e conformándose cunha medalla de bronce. Isto representa máis derrotas nun só ano que nos 68 anteriores xuntos. Tamén foi a primeira vez desde que se permitiu a participación de profesionais da NBA que o equipo de baloncesto dos Estados Unidos regresou sen a medalla de ouro.

## Notas
Mercedes, Uruguai

**Mercedes** é unha cidade capital do departamento de Soriano, Uruguai. Está situada na costa do Río Negro. Unha das súas principais atraccións é o paseo marítimo, con fermosos espazos verdes, que é moi popular entre a poboación local. Nesta costa está situado Rowing Club Mercedes, institución tradicional, que organiza as carreiras en Río Negro e participa doutras en diferentes partes do país.
Proceso 1001

O **proceso 1001/72** do Tribunal de Orde Pública tivo lugar durante a ditadura franquista en España, no ano 1973. Saldouse coa condena a prisión de toda a dirección do sindicato Comisións Obreiras.

Un ano antes, o 24 de xuño de 1972, a dirección de Comisións Obreiras, sindicato ilegal e principal opositor á ditadura no ámbito obreiro, fora detida no convento dos Oblatos de Pozuelo de Alarcón (Madrid), onde se encontraba reunida.

## Notas
## Véxase tamén
### Ligazóns externas
*Os dez procesados no proceso 1001 nun pasquín das Comisións Obreiras de Bélgica (foto 15.5.12 en *Algunas imágenes de la clandestinidad, la represión en el tardofranquismo y el inicio de la Transición*)
Rodrigue Beaubois

**Rodrigue Beaubois**, nado en Pointe-à-Pitre (Guadalupe) o 24 de febreiro de 1988, é un xogador profesional de baloncesto francés que actualmente xoga no Anadolu Efes da Basketbol Süper Ligi turca. Con 1,88 metros de altura, xoga nas posicións escolta e base.

## Traxectoria 
Beaubois foi descuberto polo xogador da NBA Mickael Pietrus nun campus de baloncesto celebrado en Guadalupe. De alí chegou ao Cholet Basket da liga francesa, onde se integrou no seu centro de formación, xogando primeiro unha tempada no seu equipo júnior, onde fixo 10,8 puntos e 2,3 asistencias por partido. Ese mesmo ano foi por primeira vez convocado coa selección francesa sub-20.

Tras unha primeira tempada xa completamente integrado no primeiro equipo, a súa explosión foi ao ano seguinte, no que acabou con 10 puntos e 2,5 rebotes por partido, xogando o seu mellor encontro ante Roanne, no que conseguiu 31 puntos, 8 asistencias e 5 roubos de balón. mais foi inmediatamente traspasado a Dallas Mavericks xunto cunha futura segunda rolda do draft a cambio dos dereitos da elección 24, B. J. Mullens. En xullo de 2009 comprometeuse co equipo texano por dúas tempadas.

## Estatísticas 
## Notas 
## Véxase tamén 
### Ligazóns externas 
* Perfil en NBA.com 
* Estatísticas de Rodrigue Beaubois  
* Perfil en ACB.com
DeShawn Stevenson

**DeShawn Stevenson**, nado o 3 de abril de 1981 en Fresno (California), é un xogador profesional norteamericano de baloncesto que actualmente é axente libre. Mide 1,96 metros e xoga de escolta.

## Carreira 
### Instituto 
Stevenson xogou ao baloncesto no Instituto Washington Union de Easton, facendo 30,4 puntos, 9,7 rebotes e 6,2 asistencias por partido no seu ano sénior. Foi nomeado no primeiro quinteto do Parade All-America e no segundo do All-USA Today, ademais de aparecer no McDonald's All-American High School All-Star Game, anotar 25 puntos e gañar o concurso de mates do devandito evento. Tras asinar unha carta para xogar na Universidade de Kansas, cambiou de idea e presentouse directamente ao Draft da NBA.

### NBA 
Foi seleccionado por Utah Jazz na 23ª posición do Draft da NBA de 2000. Na súa primeira tempada xogou moi pouco, aparecendo en 40 partidos e facendo 2,2 puntos, 0,7 rebotes e 7,3 minutos de xogo por noite. Como rookie, participou no concurso de mates do All-Star Weekend de Washington, finalizando segundo por detrás de Desmond Mason.

Disputou tres tempadas e media en Utah, pasando a maior parte do tempo no banco, ata que foi traspasado a Orlando Magic en inverno de 2004. Nos 26 partidos que xogou nos Magic esa campaña fixo 11,2 puntos e 4,6 rebotes por partido. En Orlando atopou un papel máis importante que o secundario que tiña en Utah. Na tempada 2005-06, a súa última en Florida, Stevenson asinou 11 puntos, 2.9 rebotes, 2 asistencias e 32.3 minutos de xogo en 82 partidos, todos eles de titular.

Con todo, o 3 de agosto de 2006 asinou un contrato de dúas campañas con Washington Wizards. Na súa primeira tempada no conxunto da capital, as súas medias foron de 11.2 puntos, 2.6 rebotes, 2.7 asistencias e 29.5 minutos en 82 partidos, todos comezándoos no quinteto inicial. O 13 de febreiro de 2010, Stevenson foi traspasado a Dallas Mavericks xunto con Caron Butler e Brendan Haywood a cambio de Josh Howard, Drew Gooden, James Singleton e Quinton Ross. En Dallas conseguiu o anel de campión da NBA na tempada 2010-11.

O 23 de decembro de 2011, asinou un contrato dun ano e 2.5 millóns de dólares polos New Jersey Nets.

O 11 de xullo de 2012, os Nets traspasaron a Stevenson, Jordan Farmar, Jordan Williams, Anthony Morrow, e Johan Petro ós Atlanta Hawks a cambio de Joe Johnson.

## Notas 
## Véxase tamén 
### Ligazóns externas 
* Perfil en NBA.com
* Estatísticas de DeShawn Stevenson
A Xesteira, Lendo, A Laracha

**A Xesteira** é un lugar da parroquia de Lendo no concello coruñés da Laracha na comarca de Bergantiños. Tiña 76 habitantes no ano 2009 segundo datos do Instituto Nacional de Estadística, dos cales eran 37 homes e 39 mulleres.

## Lugares e parroquias 
### Lugares de Lendo 
### Parroquias da Laracha 
## Véxase tamén 
### Outros artigos 
* Lugares da Laracha
A Ganduma, Lestón, A Laracha

**A Ganduma** é un lugar da parroquia de Lestón no concello coruñés da Laracha na comarca de Bergantiños. Segundo o Instituto Nacional de Estadística en 2009 tiña 36 habitantes (17 homes e 19 mulleres). Sitúase xunto á A Ganduma (Torás).

## Lugares e parroquias 
### Lugares de Lestón 
### Parroquias da Laracha
Paiosaco, Lestón, A Laracha

**Paiosaco** é un lugar da parroquia de Lestón no concello coruñés da Laracha na comarca de Bergantiños. Tiña 704 habitantes no ano 2009 segundo datos do Instituto Nacional de Estadística, dos cales eran 361 homes e 343 mulleres.

Sitúase xunto a Paiosaco, Larín, Arteixo, estando así a localidade dividida entre dous concellos (A Laracha e Arteixo) e dúas comarcas administrativas (Bergantiños e A Coruña).

## Lugares e parroquias 
### Lugares de Lestón 
### Parroquias da Laracha
José Juan Barea

**José Juan "J.J." Barea Mora**, nado o 26 de xuño de 1984 en Mayagüez, é un xogador profesional de baloncesto portorriqueño que xoga nos Cangrejeros de Santurce portorriqueños. Mide 1,80 metros e xoga na posición de base.

## Traxectoria deportiva 
### Universidade 
Xogou durante catro tempadas na Universidade Northeastern de Boston, onde foi elixido All-American en dúas ocasións. En total tivo unha media de 20,3 puntos e 6,5 asistencias por partido. Na súa última tempada fixo 21 puntos e 8,3 asistencias por partido, sendo o décimo oitavo mellor anotador da NCAA e o oitavo mellor pasador. Foi elixido Xogador do Ano da súa conferencia.

### Profesional 
#### Porto Rico 
Iniciou a súa carreira profesional en Porto Rico en 2001, con tan só 17 anos, na liga "Baloncesto Superior Nacional" cos 
Indios de Mayagüez. Tras pasar pola universidade, regresou en 2006 para xogar nove partidos cos Cangrejeros de Santurce, cos que fixo 10,4 puntos, 2,7 asistencias e 2,8 rebotes por partido.

#### NBA 
Decidiu ser elixible para o Draft da NBA de 2006, mais non foi seleccionado. Participou en varias ligas de verán ata que en outubro asinou contrato con Dallas Mavericks. Alí disputou 33 partidos antes de ser enviado aos Fort Worth Flyers da NBA Development League, cos que conseguiu anotar 40 puntos ou máis en dous partidos diferentes. Na tempada 2007-08 foi convocado de novo ante Sacramento Kings, onde conseguiu 25 puntos e 5 asistencias.

Na tempada 2010-11 gañou o seu primeiro campionato da NBA cos Mavericks, tendo un papel moi importante nas Finais da NBA, onde gañaron aos Miami Heat por 4-2.

O 12 de decembro de 2011, Barea chegou a un acordo por 4 anos cos Minnesota Timberwolves.

## Notas 
## Véxase tamén 
### Ligazóns externas 
* Perfil en NBA.com
A Ganduma

O topónimo **A Ganduma** pode referirse a:

;En Galiza
***A Ganduma**, lugar da parroquia de Berdillo, no concello de Carballo;
***A Ganduma**, lugar da parroquia de Lestón, no concello da Laracha;
***A Ganduma**, lugar da parroquia de Torás, no concello da Laracha.
Campionato Mundial de Fórmula 1 de 1959

O **Campionato Mundial de Fórmula 1 de 1959** é o décimo campionato anual de Fórmula 1 organizado pola Fédération Internationale de l'Automobile (FIA). Con 9 Grandes Premios no calendario, deu comezo o 10 de maio, e finalizou o 12 de decembro. Jack Brabham gañou o título nun deporte que aínda se cambaleaba pola tráxica perda de varios pilotos, incluíndo ao actual campión Mike Hawthorn.

## Resumo 
A retirada de Vanwall, que se cre foi resultado da elevada taxa de mortalidade da tempada de 1958, deixou a Ferrari como o único equipo gañador de carreiras no campionato. Tamén retiráronse, Juan Manuel Fangio e Mike Hawthorn o que significou que por primeira vez non había un campión do mundo na grella. Con todo, o dominio británico continuou cos revolucionarios Cooper co motor traseiro Coventry Climax de 2,5 litros. Os Cooper conducidos por Jack Brabham, Stirling Moss e Bruce McLaren gañaron cinco carreiras e BRM finalmente gañou unha nas mans de Jo Bonnier.

Aston Martin tamén apareceu cun coche que, comparado coa revolución do motor traseiro de Cooper, era obsoleto e pesado. O Gran Premio de Alemaña celebrouse por primeira e única vez no circuíto de alta velocidade de AVUS, onde o piloto Jean Behra de Ferrari morreu durante unha carreira de autos sen relación coa F1 ou volante dun Porsche.

O Ferrari de Tony Brooks loitou cos Cooper ata a última carreira na que, Moss ou Brabham tamén podían gañar o título. Moss retirouse da carreira, o primeiro GP dos Estados Unidos fóra de Indianápolis, tomando Brabham a dianteira. Brabham quedou sen combustible na última volta, pero empuxou o coche ata a liña de meta para acabar cuarto. Con Brooks terceiro Brabham converteuse no primeiro australiano campión do mundo, mentres que Cooper gañou a coroa de Construtores.

## Calendario de Grandes Premios 
## Equipos e pilotos
Os seguintes equipos e pilotos competiron no Campionato Mundial de Pilotos de .

miniatura|O australiano Jack Brabham (foto de 1966) gañou o primeiro dos seus 3 campionato de pilotos, pilotando para Cooper

## Clasificación do Mundial de Construtores de 1959 
Os puntos concédense sobre a base 8-6-4-3-2 aos cinco primeiros clasificados en cada carreira. Con todo, un único fabricante só recibía puntos polos cinco mellores resultados das oito carreiras.

## Clasificación do Mundial de Pilotos de 1959 
Os puntos concédense sobre a base 8-6-4-3-2 aos cinco primeiros clasificados en cada carreira.

|valign="top"|

|}

* Negra. Volta rápida (1 punto) 
* Só os 5 mellores resultados contan para o Campionato. Os números sen paréntese son puntos do campionato, os números entre paréntese son puntuación total obtida.

## Notas 
## Véxase tamén
Ymir (lúa)

**Ymir** ou **Saturno XIX**, é unha pequena lúa de Saturno. Foi descuberta por Brett J. Gladman, e o seu equipo no 2000 e recibiu a designación temporal de '**S/2000&nbsp;S&nbsp;1**.Recibiu o seu nome oficial en agosto do 2003, a partir da mitoloxía nórdica, nesta mitoloxía, Ymir era o antepasado de tódolos Jotuns ou xigantes do xeo.

Das lúas que tardan máis de tres anos terrestres en dar unha volta a Saturno, Ymir é a máis grande. Ten 18&nbsp;km de diámetro e tarda 3,6 anos terrestres en completar unha órbita ó redor de Saturno.

## Notas 
## Véxase tamén 
### Outros artigos 
* Grupo Nórdico
* Saturno

### Ligazóns externas 
* MPEC 2000-Y15: S/2000 S 1, S/2000 S 2, S/2000 S 7, S/2000 S 8, S/2000 S 9 (19-12-2000 efemérides)
* Efemérides IAU-NSES
* Saturn's Known Satellites (por Scott S. Sheppard)
Casas Longas, Montemaior, A Laracha

**Casas Longas** (á espera da oficialización no Nomenclátor de Galicia da forma **Casás Longos**) é un lugar da parroquia de Montemaior no concello coruñés da Laracha na comarca de Bergantiños. Segundo o Instituto Nacional de Estadística en 2009 tiña 27 habitantes (doce homes e quince mulleres).
## Historia
En 1915 tivo lugar na aldea o asasinato do industrial Eulogio Suárez Rodríguez.

## Lugares e parroquias 
### Lugares de Montemaior 
### Parroquias da Laracha 
## Notas
## Véxase tamén 
### Outros artigos 
* Lugares da Laracha
Rick Carlisle

**Richard Preston Carlisle** (27 de outubro de 1959, en Ogdensburg, Nova York) é un ex xogador de baloncesto e actual adestrador de Dallas Mavericks da NBA.

## Traxectoria 
Como xogador, gañou un anel en 1986 con Boston Celtics a pesar de que era un dos últimos xogadores na rotación dos de Massachusetts. Ademais, tamén xogaría nos Knicks e os Nets, en 1987 e 1988 respectivamente.

Debutou como adestrador no banco de Detroit Pistons, na tempada 2001-02. No seu debut, levou o premio ao Amellor adestrador do ano e colocou a uns Pistons que viñan de callar unhas tempadas cunha bagaxe moi escasa nas posicións máis altas da Conferencia Leste. Nas dúas campañas que pasou en Míchigan, conseguiu o mesmo balance, 50-32. No verán de 2003 ocupou a posición que deixara vacante Isiah Thomas ao aceptar o cargo de adestrador dos Pacers. Tras os playoffs de 2008, fichou como adestrador por Dallas Mavericks.

## Véxase tamén 
### Ligazóns externas 
* Perfil histórico en nba.com
* Estatísticas da súa carreira como xogador 
* Estatísticas da súa carreira como adestrador
Alain Poher

**Alain Poher**, nado en Ablon-sur-Seine, en Val-de-Marne, o 17 de abril de 1909 e finado en París o 9 de decembro de 1996, foi un político francés membro do *Mouvement Républicain Populaire*. Presidiu o Senado de Francia entre os anos 1968 e 1992 e foi dúas veces Presidente Interino da República Francesa, en 1969 e en 1974.

## Véxase tamén 
### Ligazóns externas 
* Biografía de Alain Poher
Rudolf von Ems

miniatura|dereita|Wilhem von Orlens conversa coa princesa Amelie
**Rudolf von Ems**, nado en Vorarlberg contra o ano 1200 e finado en Italia en 1254, foi un poeta épico da Austria medieval.

## Traxectoria
Foi un cabaleiro ao servizo dos condes de Montfort. Foi un dos máis eruditos e brillantes poetas da súa xeración, cun estilo sincero e gracioso, un contido de rigorosa moralidade, e un dominio perfecto da técnica poética.

## Obra
Entre súas obras que chegaron aos días de hoxe se destacan:
* *Der gute Gerhard*,
* *Barlaam und Josaphat*,
* *Wilhelm von Orlens*,
* *Alexanderroman*,
* *Weltchronik*.

## Véxase tamén
### Ligazóns externas
* Breve artigo sobre von Ems
Tim Thomas

**Timothy "Tim" Mark Thomas**, nado o 26 de febreiro de 1977 en Paterson, Nova Jersey, é un ex xogador profesional de baloncesto estadounidense. Cunha altura de 1,98 metros xogaba na posición de ala.

## Carreira 
### Universidade 
Thomas asistiu á Universidade de Villanova, onde xogou ao baloncesto unha tempada antes de dar o salto á NBA. No seu único ano, fixo medias de 16,9 puntos, 6 rebotes e 2,1 asistencias por partido.

### NBA 
Foi seleccionado por New Jersey Nets na sétima posición do Draft da NBA de 1997, sendo traspasado inmediatamente a Philadelphia 76ers a cambio do tamén rookie Keith Van Horn. Nos 76ers disputou unha tempada e media, facendo 11 puntos e 3.7 rebotes por partido na súa primeira campaña na liga e sendo incluído no segundo mellor quinteto de rookies. En 1999 foi traspasado a Milwaukee Bucks, equipo liderado por Ray Allen e Sam Cassell no que se convertería nun dos mellores sextos homes da NBA. A súa mellor tempada alí foi a 2002-03, na que fixo 13,3 puntos por noite. En 2004 foi traspasado, de novo a cambio de Van Horn, a New York Knicks. Na "gran mazá" só pasou unha tempada e media.

No verán de 2005 foi novamente traspasado, esta vez a Chicago Bulls xunto con Michael Sweetney por Eddy Curry. En Chicago só xogou tres partidos, sendo cortado en marzo e terminando a tempada en Phoenix Suns, onde foi peza clave na eliminatoria ante Los Angeles Lakers en playoffs. No sexto encontro da serie, os Suns ían tres abaixo no marcador, empatando grazas a un triplo de Thomas para posteriormente gañar na prórroga e forzar o sétimo partido. En xullo de 2006, Thomas asinou un contrato de 4 anos e 20 millóns de dólares con Los Angeles Clippers. Na súa primeira campaña en California fixo 11 puntos e 5 rebotes en 76 partidos.

O 21 de novembro de 2008 foi traspasado a New York Knicks xunto con Cuttino Mobley a cambio de Zach Randolph e Mardy Collins. Tres meses despois foi enviado a Chicago Bulls xunto con Jerome James e Anthony Roberson por Larry Hughes. O 28 de xullo de 2009 fichou por Dallas Mavericks como axente libre.

## Notas 
## Véxase tamén 
### Ligazóns externas 
* Estatísticas en Basketball-Reference.com
O Mesón, Lestón, A Laracha

**O Mesón** é un lugar da parroquia de Lestón no concello coruñés da Laracha na comarca de Bergantiños. Segundo o Instituto Galego de Estatística, en 2024 tiña 3 habitantes (2 homes e 1 muller).

## Toponimia 
O topónimo "Mesón" pode facer referencia a un establecemento público onde se serve comida, ou tamén pode estar vinculado cun orónimo que fai referencia a unha zona chá e elevada, nunha relación figurada co termo *meso* semellante á existente entre *meseta* e *mesa*.

## Lugares e parroquias 
### Lugares de Lestón 
### Parroquias da Laracha 
## Notas
Baldomir

O topónimo **Baldomir** pode referirse a:

;En Galiza
***Baldomir**, lugar da parroquia de Guísamo, no concello de Bergondo;
***Baldomir**, lugar da parroquia de Folgoso do Courel, no concello de Folgoso do Courel;
***Baldomir**, lugar da parroquia de Montemaior, no concello da Laracha;
***Baldomiro**, lugar da parroquia de Fonteita, no concello do Corgo.

Amais, como apelido pode referirse a:

***Xosé Baldomir**, músico galego (1867-1947);
***Alfredo Baldomir**, político uruguaio (1884-1948).

## Véxase tamén
### Outros artigos
Rolando Blackman

**Rolando "Ro" Antonio Blackman**, nado o 26 de febreiro de 1959 na Cidade de Panamá, é un ex xogador profesional de baloncesto panameño, con dobre nacionalidade estadounidense, cuxa carreira profesional transcorreu durante a década dos 80. Medía 1,98 metros, xogaba na posición de base. Na actualidade é o Director de Desenvolvemento de Xogadores dos Dallas Mavericks.

## Carreira 
### Universidade 
Despois de crecer en Brooklyn, Nova York, Blackman asistiu á Universidade de Kansas State, sendo o xogador máis destacado do seu equipo. En 1980 foi nomeado Xogador do ano da súa conferencia, e elixido All-America, lista que designa os mellores universitarios do país. Anotou, nas súas 4 tempadas, 1844 puntos, a segunda anotación máis alta da historia da súa universidade. As súas estatísticas totais foron de 15,2 puntos e 5 rebotes por partido. Finalmente, antes de empezar a súa última tempada, foi elixido para representar a Estados Unidos nos Xogos Olímpicos de Moscova 1980, pero o equipo estadounidense non participou nesas olimpíadas polo boicot do seu país.

### NBA 
Foi elixido na novena posición do Draft da NBA de 1981 polos Dallas Mavericks, equipo no que permanecería durante 11 tempadas, aos cales levaría aos play-offs en seis ocasións, sendo elixido catro veces para participar no All-Star Game. Salvo nos seus dúas primeiras tempadas, a súa media de anotación roldou sempre os 20 puntos por partido. En 1992, con 33 anos, foi traspasado aos New York Knicks, onde xogou dous anos máis, cun rendemento notablemente inferior ao da súa carreira en Dallas.

### Europa 
Decidiu estender a súa carreira indo xogar a Europa, fichando polo equipo da liga grega do AEK Atenas, na tempada 1994-95. Ao ano seguinte o seu destino sería a *LEGA* italiana, en concreto o Olimpia Milano, co que gañaría a liga e a copa.

#### Equipos 
* Dallas Mavericks (1981-1992)
* New York Knicks (1992-1994)
* AEK Atenas (Liga Grega) (1994-1995)
* Olimpia Milano (Liga Italiana) (1995-1996)

## Logros persoais 
* Participou no All-Star Game en catro ocasións.
* Campión da liga italiana en 1996.
* O número **22** que lucía nos Mavericks foi retirado no ano 2000.

## Véxase tamén 
### Ligazóns externas 
* Perfil histórico en nba.com
* Estatísticas de Rolando Blackman
Carballa

O termo **Carballa** pode referirse a:

***Carballo**, árbore caducifolia, cando ten un toro grande por mor da súa idade;
****Fucus serratus***, alga mariña de cor verde ou parda, de forma similar á das follas do carballo.

Como topónimo, pode referirse a:

;En Galiza
***Carballa**, lugar da parroquia de Goá no concello de Cospeito;
***Carballa**, lugar da parroquia da Florida no concello de Vigo;
***A Carballa**, lugar da parroquia de Brántega no concello de Agolada;
***A Carballa**, lugar da parroquia de Cesullas no concello de Cabana de Bergantiños;
***A Carballa**, lugar da parroquia de Montoxo no concello de Cedeira;
***A Carballa**, lugar da parroquia de Buxantes no concello de Dumbría;
***A Carballa**, lugar da parroquia de Toedo no concello da Estrada;
***A Carballa**, lugar da parroquia de Olas no concello de Mesía;
***A Carballa**, lugar da parroquia de Outes no concello de Outes;
***A Carballa**, lugar da parroquia de Salcedo no concello de Pontevedra;
***A Carballa**, lugar da parroquia de Tomeza no concello de Pontevedra;
***A Carballa**, lugar da parroquia de Palmeira no concello de Ribeira;
***A Carballa**, lugar da parroquia de Cordeiro no concello de Valga;
***A Carballa**, lugar da parroquia de Serramo no concello de Vimianzo;
***Carballa Marela**, lugar da parroquia de Caraño no concello de Pol;
***A Carballa Redonda**, lugar da parroquia de Montemaior no concello da Laracha;
***Carballadrade**, lugar da parroquia de Cabaleiros no concello de Tordoia.

## Véxase tamén
### Outros artigos
Shawn Bradley

**Shawn Paul Bradley**, nado o 22 de marzo de 1972 en Landstuhl, Renania-Palatinado (daquela Alemaña do Oeste) é un ex xogador de baloncesto con nacionalidade xermano-estadounidense da National Basketball Association (NBA). Cos seus 2,29 metros de estatura, foi un xogador lento, pero de gran manexo do tempo, sobre todo na face defensiva do xogo.

## Traxectoria 
Xogou na Universidade de Brigham Young, aínda que só o fixo durante unha tempada, xa que tomou a decisión de pasar dous anos nunha misión mormoa en Australia. Foi seleccionado na segunda posición por Philadelphia 76ers no Draft da NBA de 1993. A partir do seu inicio como xogador profesional da NBA situouse como un dos grandes taponadores de todos os tempos.

Ao longo da súa carreira fixo total de 2.119 en tan só 832 partidos, cunha media 2.55 tapóns por encontro ao longo de toda a súa carreira, unha das máis altas da historia da NBA. Xogou en Philadelphia 76ers, New Jersey Nets e por último para Dallas Mavericks, equipo no cal anunciou a súa retirada en 2005, deixando atrás un historial de dezaseis tempadas como profesional. Ao finalizar a súa carreira, fíxoo sendo dono de varios récords para os equipos nos que xogou na estatística de tapóns, e posúe unha estraña marca na historia da liga: é o único xogador que bloqueou 10 ou máis lanzamentos en dous partidos consecutivos, e fíxoo en dúas ocasións diferentes.

## Véxase tamén 
### Ligazóns externas 
* Perfil histórico en nba.com
* Estatísticas de Shawn Bradley
Amieiro (homónimos)

O termo **Amieiro** é unha árbore do xénero *Alnus*, da familia das betuláceas.

Como topónimo, pode referirse a:

;En Galiza
***O Amieiro**, lugar da parroquia de Cabovilaño, no concello da Laracha;
***O Amieiro**, lugar da parroquia de Mera de Arriba, no concello de Ortigueira;
***O Amieiro**, lugar da parroquia do Vicedo, no concello do Vicedo;
***Amieiro Longo**, lugar da parroquia de Zapeaus, no concello de Rairiz de Veiga;
***Porto Amieiro**, lugar da parroquia de Vilamarín, no concello de Vilamarín.

## Véxase tamén
### Outros artigos
***O Amieiral**, lugar da parroquia de San Tomé de Lourenzá, no concello de Lourenzá.
Brad Davis

**Bradley Ernest Davis**, nado o 17 de decembro de 1955 en Monaca, Pensilvania, é un ex xogador profesional e adestrador asistente de baloncesto estadounidense que xogou 15 tempadas na NBA. Con 1,90 metros de altura, facíao na posición de base. É, xunto con Rolando Blackman, un dos dous únicos xogadores dos Dallas Mavericks que viron a súa camiseta retirada como homenaxe á súa carreira. Hoxe traballa como comentarista na televisión dos Mavs.

## Traxectoria deportiva 
### Universidade 
Xogou durante tres tempadas cos Terrapins da Universidade de Maryland, nas que fixo unha media de 12,2 puntos, 5,1 asistencias e 3,1 rebotes por partido. Na súa primeira tempada foi incluído no segundo mellor quinteto de rookies da Atlantic Coast Conference, tras facer 12,6 puntos e 4,6 asistencias por encontro.

### Profesional 
Foi elixido na décimo quinta posición do Draft da NBA de 1977 por Los Angeles Lakers, onde na súa primeira tempada como profesional atopouse co posto de base ocupado por Norm Nixon, xogando en tan só 33 partidos da tempada regular, nos que fixo 2,5 puntos e 2,5 asistencias. Nada máis comezada a tempada 1978-79 foi despedido polos Lakers, continuando a tempada nos Great Falls Sky da WBA. En febreiro de 1979 asinou por Indiana Pacers como axente libre, xogando alí até o final da tempada.

Ao ano seguinte comezou a tempada en Alasca, nos Anchorage Northern Knights da CBA, ata que foi chamado por Utah Jazz, cos que ficharía até o final da tempada. Chegou a unha franquía nova, na súa primeira tempada na liga, e rapidamente se fixo co posto de base titular. Na súa primeira campaña cos Mavs fixo 11,2 puntos e 6,9 asistencias por partido, os seus mellores números como profesional até ese momento. Ao ano seguinte consolidouse no seu posto, e nas dous seguintes colocouse entre o dez mellores pasadores da liga, facendo 7,2 e 6,9 asistencias respectivamente.

Na tempada 1986-87 cedeu o seu posto de titular a Derek Harper, pero seguiu achegando ao seu equipo. Esa tempada, con menos de 20 minutos en pista por partido, fixo 7,0 puntos e 4,5 asistencias. Xogou 5 tempadas máis no equipo, retirándose ao termo da tempada 1991-92. Poucos meses despois, foi o primeiro xogador dos Mavs que viu colgada a súa camiseta do alto do pavillón, sendo retirado o seu número 15. Foi o último xogador do cadro de xogadores da primeira tempada dos Mavericks en retirarse, permanecendo no equipo oito anos máis que ningún outro xogador daquel persoal da tempada 1980-81. É un dos únicos 15 xogadores que completaron 15 tempadas na NBA.

## Notas 
## Véxase tamén 
### Ligazóns externas 
* Perfil histórico en nba.com
* Estatísticas de Brad Davis
Lubuskie

O **Voivodato de Lubuskie** é unha das 16 provincias (voivodatos) que conforman a República de Polonia, segundo a división administrativa do ano 1998.

## Cidades e vilas 
O voivodato abrangue 42 cidades e vilas. Estas atópanse embaixo en orde descendente (segundo as figuras oficiais do censo do 2006)

## Notas
Lestón, Lestón, A Laracha

**Lestón** é un lugar da parroquia de Lestón no concello coruñés da Laracha na comarca de Bergantiños. Tiña 70 habitantes no ano 2009 segundo datos do Instituto Nacional de Estadística, dos cales eran 33 homes e 37 mulleres.

## Lugares e parroquias
### Lugares de Lestón
### Parroquias da Laracha
Mexicali

**Mexicali** é a capital do estado mexicano de Baixa California e a capital do concello de Mexicali. A súa poboación, en 2010, era de 759.537 habitantes. Forma un *continuum* metropolitano, separado apenas pola fronteira, coa cidade californiana de Calexico.

## Xeografía 
A cidade está situada sobre a fronteira entre os Estados Unidos e México, facendo límite co condado de Imperial de California polo norte.

## Economía 
miniatura|esquerda|250px|Igrexa da Virxe de Guadalupe
miniatura|esquerda|250px|Barrio chinés de Mexicali
Por outra banda, Mexicali posúe numerosas *maquiladoras* (talleres de ensamblado en réxime de subcontrata para empresas estadounidenses), en especial nos campos do automóbil e da electrónica.

Outro sector en pulo é o da construción, en parte para acoller á inxente masa de inmigrantes anuais doutras partes do país, de Centroamérica, Suramérica e Asia.

A industria agropecuaria e turística son tamén dos principais sectores que xeran recursos na rexión.

## Véxase tamén 
### Ligazóns externas 
* Páxina oficial
Jens Sigsgaard

**Jens Sigsgaard**, nado o 14 de agosto de 1910 e finado o 27 de xaneiro de 1991, foi un psicólogo dinamarqués, guionista e director do Frøbelseminariet. Un dos seus libros máis coñecidos é a obra infantil *Palle alene i Verden* (1942).

## Obra 
* *Palle alene i Verden* (1942)
* *Skolebøllen Karl*
* *Svend Tomling*
* *Folkebørnehave og socialpædagogik*
* *Herakles: en af de guddommelige helte.* ISBN 87-01-95581-0
* *Oldefar Johan Daniels mærkelige oplevelser til lands og til vands.* ISBN 87-01-81781-7
* *Alla imod sig* ISBN 91-7628-009-8

## Véxase tamén 
### Ligazóns externas 
* Biobibliografía
Garabelos

Como topónimo **Garabelos** pode referirse a:

;En Galiza
***Garabelos**, parroquia do concello de Bande;
****Garabelos**, lugar de dita parroquia;
***Garabelos do Bouzo**, parroquia do concello de Baltar;
****Garabelos**, lugar de dita parroquia;
***Garabelos**, lugar da parroquia de Mariz, no concello de Chantada;
***Garabelos**, lugar da parroquia de Vilar, no concello de Crecente;
***Garabelos**, lugar da parroquia de San Lourenzo de Fustáns, no concello de Gomesende.
Sardiñeira

Como topónimo **Sardiñeira** pode referirse a:

;En Galiza
***A Sardiñeira**, lugar da parroquia de Barrantes, no concello de Tomiño;
***Trabanca Sardiñeira**, lugar da parroquia do Carril, no concello de Vilagarcía de Arousa.

;Río de Galiza
***Río Sardiñeira**, afluente do río Miño.

## Véxase tamén
### Outros artigos
***Sardiñeira**, vila ficticia onde está ambientada a serie *Matalobos*.
Vilar de Mulleres, Lobelle, Carballedo

**Vilar de Mulleres** é un lugar da parroquia de Lobelle no concello lucense de Carballedo na Comarca de Chantada. Tiña 27 habitantes no ano 2009 dos cales eran 14 homes e 13 mulleres. En 2016 20 (11 mulleres e 9 homes). En 2018 segundo o INE eran 24 (11 homes, 13 mulleres). En 2020 21, 10 mulleres e 11 homes.
## Toponimia
A orixe do topónimo é de fácil interpretación: "vilar de mulleres", do latín , derivado de , "casa de campo". Xa en 1274 hai unha venda ao mosteiro de Dozón: *in parrochia de Lobelli, in loco que vocatur Vilar de Mulieribus*.

## Patrimonio
O Peto de ánimas de Vilar de Mulleres ten un fornelo rectangular e arqueado. Remata nunha cruz oitavada e uns pináculos coroados por bolas. O retablo  presenta as ánimas entre as lapas do purgatorio
## Notas
## Lugares e parroquias 
#### Lugares de Lobelle 
#### Parroquias de Carballedo
Campionato Mundial de Fórmula 1 de 1960

O **Campionato Mundial de Fórmula 1 de 1960** é o undécimo campionato anual de Fórmula 1 organizado pola Fédération Internationale de l'Automobile (FIA), a terceira Copa Internacional de Construtores de F1 e numerosas carreiras fóra do campionato de Fórmula Un. Con 10 Grandes Premios no calendario, deu comezo o 7 de febreiro, e finalizou o 20 de novembro.

## Resumo 
Foi o último ano da fórmula de 2´5 litros e trouxo outra vitoria de Brabham e Cooper, e viu como Lotus, Ferrari e BRM adoptaban o motor traseiro. Os automóbiles con motor dianteiro foron superados.

O sistema de puntuación foi cambiado, eliminouse o punto pola volta rápida e no seu lugar outorgouse 1 punto ao sexto clasificado. Así pois, adxudicáronse puntos aos seis primeiros lugares (8, 6, 4, 3, 2, 1). Para a conta final do campionato só se contaron os seis mellores resultados dos dez posibles.

## Equipos e pilotos 
Os sguientes equipos e pilotos competiron no Campionato Mundial de Fórmula 1 de  da FIA.

## Calendario de Grandes Premios 
## Clasificación do Mundial de Pilotos de 1960 
Os puntos concédense sobre a base 8-6-4-3-2 aos cinco primeiros clasificados en cada carreira.

|valign="top"|

|}

* Negra. Volta rápida 
* Só os 6 mellores resultados contan para o Campionato. Os números sen paréntese son puntos do campionato, os números entre paréntese son puntuación total obtida.

## Clasificación do Mundial de Construtores de 1960 
Os puntos concédese sobre unha base 8-6-4-3-2-1 en cada carreira (excluído o obtido nas 500 Millas de Indianápolis), cos mellores resultados de seis carreiras. Só o mellor coche de cada fabricante era elixible para gañar puntos.

## Notas 
## Véxase tamén
Mullerboa, Fragas, Campo Lameiro

**Mullerboa** é un lugar da parroquia de Fragas no concello pontevedrés de Campo Lameiro na Comarca de Pontevedra. Tiña 73 habitantes no ano 2009 segundo datos do Instituto Nacional de Estadística, dos cales eran 36 homes e 37 mulleres.

## Véxase tamén 
### Lugares e parroquias
#### Lugares de Fragas
#### Parroquias de Campo Lameiro
The Archies

**The Archies** constituíu un grupo musical ficticio desenvolvido a partir da serie de animación norteamericana *The Archie Show*, emitida a finais dos anos 60 do século XX e á súa vez baseada na serie de banda deseñada *Archie Comics* creada por John Goldwater e Bob Montana en 1941.

## Características 
Inicialmente compuñan a banda os personaxes de Archie Andrews e Reggie Mantle na guitarra e Jughead Jones na batería, mais logo tamén a integraron Betty Copper na pandeireta e Veronica Lodge no teclado electrónico.

As cancións graváronas realmente músicos de estudio con Ron Dante como cantante principal, publicándose varios sinxelos e álbums entre 1968 e 1972, o grande éxito da banda foi o tema *Sugar, Sugar* que chegou ata o número un nas listas dos máis escoitados en varios países.

## Álbums 
* 1968: The Archies
* 1969: Everything's Archie
* 1969: Jingle Jangle
* 1970: Sunshine
* 1970: The Archies Greatest Hits
* 1971: This is Love
* 2008: The Archies Christmas Album
Georges Charpak

**Georges Charpak**, nado o 1 de agosto de 1924 e finado o 29 de setembro de 2010, foi un físico polaco-francés gañador do Premio Nobel de Física.

## Traxectoria 
Charpak naceu na cidade de Dąbrowica en Polonia (actual Dubrovytsia, Ucraína) nunha familia xudía de orixe polaca-ucraína. A familia de Charpak emigrou de Polonia a París cando el tiña sete anos de idade.

Durante a segunda guerra mundial Charpak enrolouse na Resistencia francesa, foi feito prisioneiro polas autoridades da Francia de Vichy en 1943. En 1944 foi deportado a un campo de concentración Nazi no Dachau, onde permaneceu ata que o campo foi liberado no 1945. Despois de graduarse no instituto de Montpellier, en 1945 entrou na École des Mines, en París, unha das máis prestixiosas escolas de enxeñería de Francia. O ano seguinte nacionalizouse como cidadán francés.

Graduouse en 1948, obtivo o seu grao de enxeñaría de minas e comezou a traballar para o Centre national de la recherche scientifique (CNRS). Recibiu o seu doutoramento en 1954 de Física nuclear no Collège de France, París, onde traballou no laboratorio de Frédéric Joliot-Curie. En 1959 uniuse ao CERN (European Organization for Nuclear Research) en Xenebra e en 1984 converteuse en profesor da Escola de Estudos Avanzados en Física e Química en París.

Foi membro da Academia de Ciencias Francesa en 1985. En 1992, recibiu o Premio Nobel de Física "polo invento e desenvolvemento de detectores de partículas, en particular a cámara multicable".

En Francia, Charpak foi un defensor decidido da enerxía nuclear e era membro do comité que publica o *Bulletin of the Atomic Scientists*http://www.thebulletin.org .

## Notas 
## Véxase tamén 
### Ligazóns externas 
* Information from Official Nobel site
* Georges Charpak